text: Barcelona llança 280.000 "Bonus Consum" per potenciar el ...
  Inici | Notícies | Barcelona llança 280.000 "Bonus Consum" per potenciar el consum local, a través de bcnmarket.Barcelona
  L'Ajuntament de Barcelona, juntament amb Barnacom (l'entitat que agrupa els eixos comercials de la ciutat aglutinats en Barcelona Comerç i Barcelona Oberta) i entitats representatives del teixit econòmic de la ciutat com Amics de La Rambla, està impulsant tot un seguit de mesures per a la recuperació comercial de la ciutat de Barcelona, un dels sector més afectats per la Covid-19. Dues d'aquestes accions són el llançament del Bonus Consum, una iniciativa per incentivar el consum local de productes, serveis i restauració durant l'any 2021, i la posada en marxa de la botiga online per al conjunt d'establiments de la ciutat, el BCNMarket (bcnmarket.barcelona).
  Com podeu participar els socis d'Amics de La Rambla?
  Si us interessa participar, cal que valideu la cessió a tercers de les dades de la fitxa del vostre establiment publicada a la web de l'associació. Aquesta validació cal fer-la a través de la vostra àrea privada a www.amicsdelarambla.cat. En cas de dubte, feu-nos-ho saber i us orientarem.
  Un cop signada, i de forma automàtica, el vostre comerç s'integrarà a bcnMarket, la plataforma des d'on es gestionaran els Bonus Consum i on també es publicaran els productes que pugueu tenir al Marketplace o catàleg de la web de l'associació, obrint-se així un nou aparador de venda per al vostre comerç.
  Aquesta integració a bcnMarket us donarà accés, a més, al programa de validació de Bonus Consum que serà necessari per monetitzar els vals de descompte rebuts.
  COM DONAR D'ALTA EL MEU ESTABLIMENT A BCN MARKET I AL PROGRAMA BONUS CONSUM?
  1. Accedeix a la teva àrea privada a www.amicsdelarambla.cat
  Per accedir a l'espai privat de socis i a la fitxa d'establiment cal seleccionar l'opció "Sóc Soci" que apareix a la part superior dreta de la web i introduir l'e-mail que vas facilitar per comunicar-nos amb tu (no confondre amb el correu electrònic públic que apareix a la pàgina web, encara que de vegades pugui coincidir) i la teva contrasenya.
  Si no recordes la contrasenya d'accés, pots demanar un recordatori que s'enviarà per correu electrònic a l'adreça facilitada en el moment del registre.
  2. Comprova que les dades del teu establiment són totes correctes i, si cal, fes les modificacions necessàries.
  Qualsevol d'aquestes informacions, logotip, dades de contacte, galeria d'imatges o serveis es poden canviar/actualitzar a l'apartat "Modificar Dades".
  3. Signa l'autorització de cessió de dades a tercers
  Un cop validat el document, el sistema s'encarrega de compartir amb bcnMarket les dades del teu establiment que quedarà adherit a la campanya Bonus Consum, des d'on rebràs informació puntual amb tots els detalls de la teva participació.
  Si teniu qualsevol dubte recordeu que podeu contactar amb la secretaria de l'associació des d'on procurarem ajudar-vos en tot el que us calgui.